Na temelju članka 391. Zakona o vlasništvu i drugim stvarnim pravima (″Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12,152/14, 81/15-pročišćeni tekst i 94/17- ispr. pročišćenog teksta), članka 48. stavka 3. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15 ispr.pročišćenog teksta, 123/17 i 98/19), i članka 30. Statuta Općine Brestovac („Službeni glasnik Općine Brestovac“ broj 3/2021), Općinsko vijeće Općine Brestovac na 17. sjednici održanoj dana 15.ožujka 2024. godine, donosi sljedeću

**ODLUKU**

**o prijenosu prava vlasništva bez naknade**

**Članak 1.**

Prihvaća se zamolba Požeško-slavonske županije, KLASA:500-01/24-01/6; URBROJ:2177-04-01-24-1 , od 6. ožujka 2024. godine, za prijenos prava vlasništva bez naknade nekretnine upisane kod Općinskog suda u Požegi, Zemljišnoknjižni odjel Požega u zk.ul.br. 453, k.o. Orljavac, kat.čest.br. 1442/9,dvorište površine 12741 m2,meteorološko motrilište površine 39 m²,put površine 92 m2,škola Orljavac,Orljavac 100 površine 738 m², sveukupne površine 13610 m², i dopušta upis prava vlasništva u zemljišnim knjigama i drugim javnim očevidnicima na ime i u korist Požeško-slavonske županije,u svrhu realizacije projekta Centra za palijativnu skrb Doma zdravlja Požeško-slavonske županije.

**Članak 2.**

Vrijednost nekretnine iz točke II. Ove Odluke iznosi iznosi 348.378,40 (trostočetrdesetosam tisućatristosedamdeseteura i četrdeset centi) eura, prema Elaboratu o procjeni tržišne vrijednosti nekretnine izrađenom po Ante Budimir građ.inž. stalni sudski vještak za graditeljstvo i procjenu vrijednosti nekretnina , potvrđenom od strane Procjeniteljskog povjerenstva Požeško-slavonske županije da je isti izrađen u skladu sa Zakonom o procjeni vrijednosti nekretnina („Narodne novine“ broj 78/2015) i Pravilnikom o metodama procjene vrijednosti nekretnina („Narodne novine“ broj 105/2015).

**Članak 3.**

Požeško-slavonska županija obvezuje se primljenu nekretninu privesti namjeni utvrđenoj u članku 1. ove Odluke u roku od 3 (tri) godine od dana sklapanja ugovora o prijenosu prava vlasništva te dostaviti Općini Brestovac dokaz o privođenju namjeni.

**Članak 4.**

Općina Brestovac i Požeško-slavonska županija sklopit će ugovor o prijenosu prava vlasništva bez naknade za nekretninu iz članka 1. ove Odluke, kojim će regulirati međusobna prava i obaveze.

U ugovor o prijenosu prava vlasništva bez naknade unijet će se raskidne klauzule za slučaj da se svrha za koju izvršen prijenos prava vlasništva za nekretninu iz članka 1. ove Odluke ne ostvari u roku iz članka 3. ove Odluke, te za slučaj otuđenja i opterećenja primljene nekretnine bez suglasnosti Općine Brestovac.

U svim navedenim slučajevima raskida ugovora o prijenosu prava vlasništva bez naknade iz stavka 2. ovog članka, nekretnina iz članka 1.ove Odluke postaje vlasništvo Općine Brestovac.

**Članak 4.**

Ovlašćuje se načelnik Općine Brestovac da u ime Općine Brestovac potpiše sa Požeško-slavonskom županijom Ugovor o prijenosu prava vlasništva bez naknade nekretnine iz članka 1. ove Odluke i poduzimanje ostalih aktivnosti vezanih uz provođenje ove Odluke.

**Članak 5.**

Ova Odluka stupa na snagu danom donošenja i objavit će se u „Službenom glasniku Općine Brestovac“.

 OPĆINSKO VIJEĆE OPĆINE BRESTOVAC

KLASA:500-01/24-01/02 PREDSJEDNIK OPĆINSKOG VIJEĆA

URBROJ:2177/02-01-24-1

Brestovac,15.03.2024.g. Tomo Vrhovac